CELEX: 62006CA0230
Language: fi
Date: 2008-04-03 00:00:00
Title: Asia C-230/06: Yhteisöjen tuomioistuimen tuomio (kolmas jaosto) 3.4.2008 (Corte suprema di cassazionen (Italia) esittämä ennakkoratkaisupyyntö) — Militzer & Münch GmbH v. Ministero delle Finanze (Tulliliitto — Yhteisön passitus — Tullivelan kantaminen — Toimivaltainen jäsenvaltio — Todisteet passituksen sääntöjenmukaisuudesta tai rikkomuksen tapahtumapaikasta — Määräajat — Passituksesta vastaavan vastuu)

24.5.2008   
            
            
               FI
            
            
               Euroopan unionin virallinen lehti
            
            
               C 128/5
            
         Yhteisöjen tuomioistuimen tuomio (kolmas jaosto) 3.4.2008 (Corte suprema di cassazionen (Italia) esittämä ennakkoratkaisupyyntö) — Militzer & Münch GmbH v. Ministero delle Finanze
   (Asia C-230/06) (1)
   
   (Tulliliitto - Yhteisön passitus - Tullivelan kantaminen - Toimivaltainen jäsenvaltio - Todisteet passituksen sääntöjenmukaisuudesta tai rikkomuksen tapahtumapaikasta - Määräajat - Passituksesta vastaavan vastuu)
   (2008/C 128/07)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte suprema di cassazione
   Pääasian asianosaiset
   
      Kantaja: Militzer & Münch GmbH
   
      Vastaaja: Ministero delle Finanze
   Oikeudenkäynnin kohde
   Ennakkoratkaisupyyntö — Corte suprema di cassazione — Yhteisön passitusjärjestelmän soveltamisesta ja yksinkertaistamisesta 27.3.1987 annetun komission asetuksen (ETY) N:o 1062/87 (EYVL L 107, s. 1) 11 a artiklan ja yhteisön tullikoodeksista 12.10.1992 annetun neuvoston asetuksen (ETY) N:o 2913/92 (EYVL L 302, s. 1) 215 artiklan 1 kohdan tulkinta — Määräpaikan tulliviranomaisten suorittaman tullimenettelyn päättymisen todistaminen väärennetyin asiakirjoin — Määräaika, jossa on ilmoitettava, että lähetystä ei ole esitetty määrätoimipaikassa — Sovellettavuus
   Tuomiolauselma
   
               1)
            
            
               Tullin kantaneen jäsenvaltion toimivallan tarkistamiseksi ennakkoratkaisua pyytäneen tuomioistuimen on selvitettävä, pystyttiinkö ajankohtana, jolloin todettiin, että lähetystä ei ole esitetty määrätoimipaikassa, toteamaan rikkomuksen tai säännönvastaisuuden tapahtumapaikka. Jos asia on näin, yhteisön tullikoodeksista 12.10.1992 annetun neuvoston asetuksen (ETY) N:o 2913/92 203 artiklan 1 kohdan ja 215 artiklan 1 kohdan nojalla on mahdollista määrittää, että toimivalta kantaa tullivelka on jäsenvaltiolla, jonka alueella tullivalvonnasta pois siirtämiseksi katsottava ensimmäinen rikkomus tai säännönvastaisuus tapahtui. Jos rikkomuksen tai säännönvastaisuuden tapahtumapaikkaa ei sitä vastoin ole voitu tällä tavalla todeta, jäsenvaltiolla, johon lähtötoimipaikka kuuluu, on tietyistä asetuksen N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 378 ja 379 artiklan nojalla toimivalta kantaa tulli.
            
         
               2)
            
            
               Jos lähetystä ei ole esitetty määrätoimipaikassa ja rikkomuksen tai säännönvastaisuuden tapahtumapaikkaa ei voida todeta, yksinomaan lähtötoimipaikan asiana on tehdä säädetty ilmoitus asetuksen N:o 2454/93 379 artiklan 1 ja 2 kohdassa säädettyjä yhdentoista ja kolmen kuukauden määräaikoja noudattaen.
            
         
               3)
            
            
               Se seikka, että passituksesta vastaavan tulliasioitsijan katsotaan olevan vastuussa tullivelasta, ei ole suhteellisuusperiaatteen vastaista.
            
         
      (1)  EUVL C 190, 12.8.2006.